Eigg
Store norske leksikon,Geografi,Verdens geografi,Europa,Storbritannia og Nord-Irlands geografi
Eigg er en øy i Storbritannia, Skottland, en av småøyene i De indre Hebridene. Øya har vanligvis rundt 100 innbyggere og et areal på 28 kvadratkilometer. Høyeste punkt er An Sgurr, 393 meter over havet. Eigg er 9 kilometer lang og 5 kilometer på det bredeste.
Næringsliv De viktigste næringsveiene er turisme, jordbruk og kreative yrker. Øya eies av Isle of Eigg Heritage Trust og ble kjøpt i 1997. Eigg er selvforsynt med fornybar energi. Natur Eigg har et rikt fugleliv, det er registrert mer enn 130 forskjellige arter, blant annet buskskvett, gjøk, islom, kongeørn, musvåk, myrhauk, tornsanger, tårnfalk og vandrefalk. Historie I 617 evt. ble 50 munker i et kloster massakrert av hedninger, og på 1500-tallet ble om lag 200 menn, kvinner og barn av MacDonald-klanen drept i en slektsfeide med MacLeod-klanen. Les mer i Store norske leksikon De indre Hebridene Eksterne lenker Eigg